CELEX: 62012TN0117
Language: da
Date: 2012-03-14 00:00:00
Title: Sag T-117/12: Sag anlagt den 14. marts 2012 — ANKO mod Kommissionen

12.5.2012   
            
            
               DA
            
            
               Den Europæiske Unions Tidende
            
            
               C 138/18
            
         Sag anlagt den 14. marts 2012 — ANKO mod Kommissionen
   (Sag T-117/12)
   2012/C 138/35
   Processprog: græsk
   
      Parter
   
   
      Sagsøger: ANKO Anonimos Etairia Antiprosopeion, Emporiou kai Viomichanias (Athen, Grækenland) (ved advokat B. Christianos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at den betalingsstandsning, som er blevet gennemført af Europa-Kommissionen vedrørende de beløb, som den skylder sagsøgeren for projekterne PERFORM og OASIS, udgør en misligholdelse af dens kontraktlige forpligtelser.
            
         
               —
            
            
               Kommissionen tilpligtes at betale sagsøgeren 637 117,17 EUR for PERFORM-projektet med renter, jf. klausul II.5, stk. 5, i bilag II til hovedkontrakten, der løber fra stævningens forkyndelse.
            
         
               —
            
            
               Kommissionen tilpligtes at erkende, at sagsøgeren ikke er forpligtet til at tilbagebetale de 56 390,00 EUR, som er blevet udbetalt til sagsøgeren inden for rammerne af OASIS-projektet.
            
         
               —
            
            
               Kommissionen tilpligtes at betale de af sagsøgeren afholdte omkostninger.
            
         
      Søgsmålsgrunde og væsentligste argumenter
   
   Det foreliggende søgsmål vedrører Kommissionens ansvar i henhold til kontrakt a) nr. 215952 om gennemførelse af projektet »A soPhisticatEd multi-paRametric system FOR the continuous effective assessment and Monitoring of motor status in Parkinson’s disease and other neurodegenerative diseases (PERFORM)«, og b) nr. 215754 om gennemførelse af projektet »Open architecture for Accessible Services Integration and Standardisation (OASIS)«, og er anlagt i henhold til artikel 272 TEUF.
   Sagsøgeren har nærmere bestemt gjort gældende, at selv om denne fuldt ud har opfyldt sine forpligtelser i henhold til kontrakten, har Kommissionen suspenderet betalingen til sagsøgeren uden at være berettiget hertil og i strid med kontrakten og med princippet om god tro. Ifølge sagsøgeren skal Kommissionen derfor dels forpligtes til at betale 637 117,17 EUR til sagsøgeren for PERFORM-projektet med renter, som foreskrevet i klausul II.5, stk. 5, i bilag II til hovedkontrakten, og det skal dels fastslås, at sagsøgeren ikke er forpligtet at tilbagebetale 56 390,00 EUR, som sagsøgeren har modtaget inden for rammerne af OASIS-projektet.